31999D0567
L 216/13
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 27 юли 1999 година
относно установяване на образец на сертификата, посочен в член 16, параграф 1 от Директива 91/67/ЕИО на Съвета
(нотифицирано под номер C(1999) 2425)
(текст от значение за ЕИП)
(1999/567/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/67/ЕИО на Съвета от 28 януари 1991 г. относно ветеринарно-санитарните изисквания при пускането на пазара на аквакултури и продукти от тях (1), последно изменена с Директива 98/45/EО (2), и по-специално член 16, параграф 1 от нея,
(1)
като има предвид, че аквакултурите, податливи на хемопоетична инфекциозна некроза (IHN) и вирусна хеморагична септицемия (VHS) при търговия в рамките на Общността между неодобрени зони могат да предадат болести, когато идват от ферма, където преобладава едно заболяване;
(2)
като има предвид, че с цел да се избегне такова предаване на заболявания, трябва да се гарантира придружаването на такива аквакултури от сертификат, който потвърждава, че аквакултурите идват от ферма, която не е заразена с IHN и VHS;
(3)
като има предвид, че в съответствие с член 10, параграф 1 от Директива 93/53/ЕИО на Съвета от 24 юни 1993 г. за въвеждане на минимални общностни мерки за контрол на някои заболявания по рибите (3), изменена с Акта за присъединяване на Австрия, Финландия и Швеция, движение на жива риба или хайвер и гамети от заразени ферми към други ферми, заразени със същата болест, е разрешено;
(4)
като има предвид, че с цел да се предотврати разпространението на заболявания, пренасяни от такива риби, е необходимо да се предвиди специално сертифициране;
(5)
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
При търговия на пратки от жива риба от ферми, хайвер или гамети от нея, между зони в рамките на Общността, които не притежават одобрение относно заболяванията, посочени в списък II на приложение A към Директива 91/67/ЕИО, те трябва да бъдат придружени от сертификат, изготвен в съответствие с образеца, установен в приложение I.
Член 2
При търговия на пратки от жива риба от ферми, хайвер или гамети от нея, от ферма в рамките на Общността, заразена със заболяване, посочено в списък II от приложение A към Директива 91/67/ЕИО, към други ферми, заразени със същата болест, те трябва да бъдат придружени от сертификат, изготвен в съответствие с образеца, установен в приложение II.
Член 3
Сертификатите, посочени в членове 1 и 2, трябва:
-
да бъдат изготвени на езика или езиците на държавата-членка по местоназначение,
-
да придружават рибата, хайвера или гаметите в оригинал,
-
да се състоят от един лист хартия,
-
да бъдат изготвени за един получател.
Член 4
Адресати на настоящото решение са държавите-членки.
Съставено в Брюксел на 27 юли 1999 година.